Ճոպանուղին որպես տրանսպորտային միջոց այնքան շատ էր կիրառվում, որ դեռ խորհրդային տարիներին մտադրություն կար կանգառը հասցնել դեպի Նորքի 9-րդ զանգված: 90 – ականների մութ ու ձյունառատ տարիներին, երբ տրանսպորտը գրեթե բացակայում էր, այն հատկապես կարևոր էր: Ինչպես բազմիցս նշում էր ճոպանուղու տնօրինությունը, 90 – ականներին այն չի աշխատել ընդամենը 6 ամիս: Ի դեպ, նախկին աշխատակիցների խոսքերով, այդ տարիներին հաճախ էր պատահում, երբ էլեկտրականության անջատման պատճառով ճոպանուղու վագոնը մնում էր կես ճանապարհին, և աշխատակիցները ստիպված էին լինում ձեռքով քաշելով այն տեղ հասցնել: